Onn Hafiz Ghazi

Dato' **Onn Hafiz bin** Dato' **Ghazi** (; lahir 2 Mac 1979) ialah seorang ahli politik Malaysia yang berkhidmat sebagai Menteri Besar Johor ke-19 dan Ahli Ahli Dewan Undangan Negeri (ADUN) bagi Machap sejak Mac 2022. Beliau sebelum ini berkhidmat sebagai ADUN bagi Layang-Layang dari Mei 2018 hingga Mac 2022. Dari Mac 2020 sehingga pelantikannya sebagai Menteri Besar pada Mac 2022, beliau berkhidmat sebagai Ahli Majlis Mesyuarat Kerajaan Negeri (EXCO) dalam pentadbiran negeri Barisan Nasional (BN) di bawah bekas Menteri Besar Hasni Mohammad. Beliau ialah ahli dan Ketua Bahagian Simpang Renggam bagi Pertubuhan Kebangsaan Melayu Bersatu (UMNO), sebuah parti komponen dalam gabungan BN. Beliau juga berkhidmat sebagai Pengerusi BN dan UMNO Negeri Johor masing-masing sejak Disember 2023 dan Februari 2024.

## Kehidupan awal, keluarga dan pendidikan
Onn Hafiz dilahirkan di Simpang Renggam, Kluang, Johor kepada Dato' Ghazi Ishak (1943–2021) dan Datin Roquaiya Hanim Hussein (1950–2006), anak sulung kepada Hussein Onn. Beliau berasal daripada keluarga yang mempunyai legasi politik yang panjang. Beliau merupakan cicit kepada Menteri Besar Johor yang pertama, Jaafar bin Haji Muhammad; cicit kepada Menteri Besar Johor ketujuh dan Presiden pertama UMNO, Onn Jaafar; cucu kepada Perdana Menteri Malaysia ketiga, Hussein Onn; serta anak saudara kepada bekas Menteri Pertahanan, Hishammuddin Hussein.

Onn Hafiz mendapat pendidikan di Maktab Tentera Diraja (MTD). Beliau kemudiannya menerima Ijazah Sarjana Muda (BA) dalam bidang Perakaunan dari Universiti Hertfordshire.

## Kerjaya politik
Onn Hafiz merupakan EXCO Pemuda UMNO pada tahun 2013 hingga 2018 di bawah kepimpinan Khairy Jamaluddin. Dalam pilihan raya 2018, beliau dipilih sebagai calon bagi kerusi Layang-Layang dan memenanginya dengan majoriti kecil sebanyak 364 undi menewaskan calon daripada PKR dan PAS. Dalam pilihan raya 2022, Onn Hafiz berpindah kawasan ke Machap dan memenanginya dengan majoriti 6,543 undi, menewaskan tiga calon termasuk calon PEJUANG, Shahruddin Md Salleh.

Pada 15 Mac 2022, Onn Hafiz secara rasminya mengangkat sumpah sebagai Menteri Besar Johor yang baharu dan ke-19, merupakan pemegang jawatan keempat dalam hanya satu penggal Parlimen Malaysia. Pada peringkat awal selepas pilihan raya negeri 2022, Pengerusi BN dan Presiden UMNO Ahmad Zahid Hamidi mendedahkan bahawa beliau akan mengemukakan nama penyandang ketika itu dan Menteri Besar sementara, Hasni Mohammad, kepada Sultan Johor untuk dilantik semula ke jawatan tersebut selepas BN mencapai kemenangan besar dalam pilihan raya berkenaan. BN sebelum itu turut menamakan Hasni sebagai calon Menteri Besar mereka sebelum kembali membentuk kerajaan. Namun sehari sebelum pelantikan, Hasni secara mengejut mengumumkan penarikannya daripada pencalonan dan menyatakan bahawa beliau akan memberi laluan serta menyokong calon yang lebih muda bagi memimpin kerajaan negeri demi pembangunan jangka panjang Johor. Onn Hafiz kemudiannya dilantik pada hari berikutnya.

## Kontroversi dan isu
### Skandal 1MDB

Pada April 2019, Onn Hafiz menjadi saksi dalam perbicaraan bekas Perdana Menteri Najib Razak berkaitan kes rasuah yang melibatkan jutaan ringgit berkaitan dana negeri 1Malaysia Development Berhad (1MDB). Beliau memberi keterangan di Mahkamah Tinggi Kuala Lumpur bahawa syarikatnya, Vital Spire, menerima cek sebanyak RM240,000 daripada Najib untuk melancarkan portal Malaysian Digest.

## Keputusan pilihan raya

## Anugerah
* 
**  Penerima Pingat Istiadat Yang di-Pertuan Agong ke-17 (2024)
* 
**  Komander Darjah Mahkota Wilayah (P.M.W.) – **Datuk** (2018)
* 
**  Dato’ Sri Darjah Kebesaran Sultan Ibrahim Johor (S.M.I.J.) – **Dato**' (2023)

## Rujukan

## Pautan luar
* Onn Hafiz Ghazi di Facebook
* Onn Hafiz Ghazi di Twitter